**Ministru kabineta noteikumu projekta**

**„Grozījumi Ministru kabineta 2014.gada 25.februāra noteikumos**

**Nr.116 „Būvkomersantu reģistrācijas noteikumi””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |

|  |
| --- |
| Noteikumu projekts izstrādāts, pamatojoties uz Būvniecības likuma 5.panta pirmās daļas 7.punktu, kurā noteikts, ka kārtību un nosacījumus komersantu reģistrācijai un pārreģistrācijai būvkomersantu reģistrā, izslēgšanai no reģistra, kā arī reģistra datu saturu un izmantošanas kārtību, par reģistrācijas darbībām maksājamās valsts nodevas apmēru un maksāšanas kārtību nosaka Ministru kabinets, kā arī Ministru kabineta  |
| 2016.gada 31.maija sēdes protokola Nr.26, 39.§ “Informatīvais ziņojums "Par valsts budžeta izdevumu pārskatīšanas 2017., 2018. un 2019.gadam rezultātiem un priekšlikumi par šo rezultātu izmantošanu likumprojekta "Par vidēja termiņa budžeta 2017., 2018. un 2019.gadam" un likumprojekta "Par valsts budžetu 2017.gadam" izstrādes procesā" 6.3.punktu Ekonomikas ministrijai uzdots veikt papildu pasākumus, lai nodrošinātu plānoto ieņēmumu no valsts nodevas par reģistrācijas darbībām būvkomersantu reģistrā izpildi 2017. un 2018.gadā.” |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai veicinātu godīgu konkurenci publiskajos iepirkumos, novērstu nelegālo nodarbinātību un nodokļu nemaksāšanu, būvniecības nozares nevalstiskās organizācijas 2009.gadā rosināja Ekonomikas ministrijai paredzēt regulējumu, kas ierobežotu būvspeciālistu nodarbinātību pie neierobežota skaita darba devēju. Ar 2010.gada 9.marta Ministru kabineta noteikumiem Nr.238 „Grozījumi Ministru kabineta 2005.gada 28.jūnija noteikumos Nr.453 „Būvkomersantu reģistrācijas noteikumi”” (spēkā līdz 19.10.2011.) tika noteikta prasība, ka sertificētais speciālists vienlaikus var būt nodarbināts ne vairāk kā pie trīs būvkomersantiem. Arī saskaņā ar Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” 5.2.apakšpunktu komersants var pretendēt uz reģistrāciju būvkomersantu reģistrā, ja tā nodarbinātais būvspeciālists vienlaikus kā būvspeciālists nav darba tiesiskajās attiecībās ar vairāk nekā diviem citiem komersantiem, kas reģistrēti reģistrā. Konsultējoties ar būvniecības nozares pārstāvjiem, ņemot vērā Būvniecības valsts kontroles biroja veiktajās pārbaudēs secināto un izvērtējot būvniecības informācijas sistēmas informāciju, tika secināts, ka nav būtisks būvkomersantu skaits pie kuriem būvspeciālists ir norādīts, bet objektu skaits, kuros būvspeciālists vienlaikus pilda būvdarbu vadītāja vai būvuzrauga pienākumus. Lai izvairītos no reģistrācijas būvkomersantu reģistrā būvspeciālisti ar būvkomersantiem noslēdz uzņēmuma (pakalpojumu) līgumus, tādējādi regulējuma sākotnējais mērķis netiek sasniegts. Ņemot vērā minēto, noteikumu projektā minētais ierobežojums tiek atcelts. Turpmāk būvspeciālistu profesionālās darbības kontrole tiks nodrošināta Būvniecības informācijas sistēmā, kur atbildīgie būvspeciālisti tiks reģistrēti elektroniski būvdarbu žurnālā un būs iespējams viegli pārliecināties, par būvspeciālista noslogotību, vai nepatiesu datu uzrādīšanu. Saskaņā ar Būvniecības likuma 22.pantu, lai veiktu komercdarbību vienā vai vairākās būvniecības jomās, kā arī arhitektūras vai elektroenerģētikas jomā, komersants reģistrējas būvkomersantu reģistrā, iesniedzot informāciju par visiem uz darba līguma pamata nodarbinātajiem būvspeciālistiem.Attiecīgi reģistrācija būvkomersantu reģistrā ir priekšnosacījums, lai veiktu komercdarbību projektēšanā un būvniecībā.Valsts nodeva par reģistrācijas darbībām būvkomersantu reģistrā (ikgadējā nodeva) ir ieviesta no 2015.gada 24.martā. Vienlaikus spēkā esošais regulējums paredz, ka būvkomersantu nodevu nemaksā arhitektūras jomas un būvniecības jomas inženierizpētes un projektēšanas specialitātēs. Šāds izņēmums nenodrošina vienlīdzīgus nosacījumus starp visiem būvkomersantiem, tādējādi ir paredzēts to atcelt.Šobrīd valsts nodeva ir diferencēta atkarībā no būvkomersanta pašu spēkiem sniegto pakalpojumu apjoma Latvijā konkrētajā gadā šādā apmērā: no 0 līdz 50 000 *euro* – 100 *euro*;no 50 001 līdz 500 000 *euro* – 500 *euro*;no 500 001 līdz 1 000 000 *euro* –1000 *euro*;no 1 000 001 līdz 5 000 000 *euro* – 2000 *euro*;no 5 000 001 līdz 10 000 000 *euro* – 3000 *euro*;vairāk par 10 000 000 *euro* – 5000 *euro*.32Šobrīd gandrīz 88% būvkomersantu maksā valsts nodevu 100 vai 500 *euro* apmērā gadā, kas sastāda līdz 0.2% no minētā segmenta būvkomersantu pašu spēkiem sniegto būvniecības pakalpojumu apjoma. Ņemot vērā nodevas mazo ietekmi uz būvkomersantu apgrozījumu, kā aŗi lai veicinātu mazo būvkomersantu apvienošanos, kas savukārt nodrošinātu iespēju piedalīties lielākos būvniecības iepirkumos, kā arī sekmētu iespēju būvspeciālistiem saņemt konkurētspējīgāku atalgojumu, valsts nodevas šajā segmentā ir iespējams palielināt.Investīciju samazināšanās, kas saistīta ar Eiropas Savienības struktūrfondu apgūšanas kavēšanos, ietekmēja būvniecības apjoma samazināšanos (saskaņā ar Centrālās statistikas pārvaldes datiem 2016.gadā, salīdzinot ar 2015.gadu, būvniecības produkcijas apjoms pēc kalendāri izlīdzinātiem datiem samazinājās par 17.8 %), līdz ar to arī Valsts kasē iemaksātās ikgadējās valsts nodevas par būvkomersantu reģistrācijas darbībām nav sasniegušas prognozētos rādītājus. Uz 2017.gada 9.maiju būvkomersantu nodeva ir samaksāta 1,479 milj.*eiro* apmērā. Tā kā būvkomersanti ikgadējo informāciju, datu atjaunošanu, būvkomersantu nodevas samaksu var veikt līdz kārtējā gada 31.maijam, tad daļa no būvkomersantiem to vēl nav izdarījuši, taču ņemot vērā, ka aptuveni 72% no visiem 2016.gadā būvkomersantu reģistrā reģistrētajiem būvkomersantiem ziņas jau ir iesnieguši, tad redzams, ka sākotnēji plānotie būvkomersantu nodevas apjomi netiks sasniegti.Noteikumu projektā paredzēts, ka turpmāk valsts nodevu par ikgadējās informācijas iekļaušanu būvkomersantu reģistrā būvkomersants maksās no iepriekšējā kalendāra gada kopējā apgrozījuma šādā apmērā:no 0 līdz 100 000 *euro* – 200 *euro*;no 100 001 līdz 500 000 *euro* – 700 *euro*;no 500 001 līdz 1 000 000 *euro* –1500 *euro*;no 1 000 001 līdz 5 000 000 *euro* – 2500 *euro*;no 5 000 001 līdz 10 000 000 *euro* – 3500 *euro*;no 10 000 001 līdz 25 000 000 *euro* – 7000 *euro*;vairāk par 25 000 000 *euro* – 10000 *euro*;Noteikumu projekts paredz, ka turpmāk būvkomersantu ikgadējo valsts nodevu būs jāmaksā visiem būvkomersantu reģistrā reģistrētajiem komersantiem. Savukārt tiem būvkomersantiem, kuri būs parakstījuši nozares darba koplīgumu Darba likuma izpratnē, pēc tā stāšanās spēkā, ikgadējā valsts nodeva būs jāmaksā 50% procentu apmērā no noteiktā. Nozares ģenerālvienošanās parakstīšana un stāšanās spēkā valsts budžetā nodokļu ieņēmumos dos būtiskāku ieguvumu un kompensēs būvkomersantu nodevas samazinājumu.Šiem noteikumiem pievienotais Ministru kabineta protokollēmuma projekts paredz noteikt, ka 10% no iekasētās valsts nodevas katru gadu tiks novirzīta Latvijas Būvniecības padomes apstiprināto kārtējā gada kopējo nozares projektu attīstībai, tādējādi nodrošinot nepieciešamo finansējumu nozares kopējo iniciatīvu izstrādei.Izmaiņas stāsies spēkā no 2018.gada 1.janvāra. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecināms uz būvkomersantu reģistrā jau reģistrētajiem būvkomersantiem, gan arī uz tiem komersantiem, kas reģistrēsies būvkomersantu reģistrā. Šobrīd būvkomersantu reģistrā ir reģistrēti 5295 būvkomersanti.  |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs netiek palielināts.Tie atcelts ierobežojums būvspeciālista nodarbinātībai ne vairāk kā pie trīs būvkomersantiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2017.gadu | izmaiņas, salīdzinot ar 2017.gadu | izmaiņas, salīdzinot ar 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   1490895 |  0 | 1160905 | 1956445 |  1956445 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  1490895 |  0 | 1160905 | 1956445 |  1956445 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  2135400 |  | 516400 | 1311940 | 1311940 |
| 2.1. valsts pamatbudžets |  2135400 |  | 516400 | 1311940 | 1311940 |
|  2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  - 644505 |   |  644505 | 644505 |  644505 |
| 3.1. valsts pamatbudžets | - 644505  |   |  644505 | 644505 |  644505 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 | 0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  644505 |  644505 |  644505 |
| 5.1. valsts pamatbudžets |  0 |  644505 | 644505 |  644505 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Aprēķins pēc būvkomersantu reģistrā norādītā 2015.gadā pašu spēkiem sniegto būvniecības pakalpojumu apjoma:- no 0 līdz 100 000 EUR - 2 977 būvkomersanti, plānotā nodeva 200 *euro* gadā **(2977 x 200 *euro* = 595 400 *euro*)**- no 100 001 līdz 500 000 EUR – 1132 būvkomersanti, plānotā nodeva 700 *euro* gadā **(1132 x 700 *euro* = 792 400 *euro*)**- no 500 001 līdz 1 milj. EUR – 268 būvkomersanti, plānotā nodeva 1500 *euro* gadā **(268 x 1500 *euro* = 402 000 *euro*)**- no 1 milj. līdz 5 milj. EUR – 245 būvkomersanti, plānotā nodeva 2500 *euro* gadā **(245 x 2500 *euro =* 612 500 *euro*)**- no 5 milj. līdz 10 milj. EUR – 29 būvkomersanti, plānotā nodeva 3500 *euro* gadā **(29 x 3500 *euro =* 101 500 *euro*)**- no 10 milj. līdz 25 milj. EUR – 14 būvkomersanti, plānotā nodeva 7000 *euro* gadā **(14 x 7000 *euro =* 98 000 *euro*)**- vairāk par 25 milj. EUR – 5 būvkomersants, plānotā nodeva 10000 *euro* gadā **(5 x 10000 *euro* = 50 000 *euro*)****595 400 + 792 400+ 402 000 + 612 500 + 98 000 + 50 000 = 2 651 800 *euro*** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrībai publiski ir pieejams Ekonomikas ministrijas mājās lapā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā. Noteikumu projekts tika prezentēts 2017.gada 9.maija Būvniecības padomes sēdē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Būvniecības valsts kontroles birojs, Valsts kase |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV., V. sadaļa – projekts šo jomu neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra vietnieks J.Stinka

10.05.2017. 8:39

1 586

Soida, 67013267

santa.soida@em.gov.lv